Umbes poolsada ajakirjanikku, teiste hulgas kaks ajakirjanike liidu liiget Eesti Kirikust, Rita Puidet ja Salme Uustare, võttis väljasõidust osa. Vaadati Kullamaa keskkooli, lasteaeda, valla- ja kultuurimaja, Liivi seltsimaja, Üdruma ja Kullametsa küla. Aegade taha ulatuvat kohalikku kultuurielu tutvustas Kullamaa Muusika Seltsi juhatuse esimees dirigent Loit Lepalaan.